دیویندر ناتھ ٹیگور

دیویندر ناتھ ٹیگور (، دیویندر ناتھ ٹھاکر)  (15 مئی 1817ء – 19 جنوری 1905ء) ایک ہندو فلسفی، سماجی مصلح اور برہمو سماج کے متحرک رکن تھے، برہمو سماج کا مقصد ہندو مذہب اور طرز زندگی کی اصلاح تھا۔ سنہ 1848ء میں انہوں نے اپنے ہم خیال ساتھیوں کے ساتھ مل کر برہمو مذہب کی بنیاد رکھی جو اب برہمویت کا مترادف ہے۔

دیویندر ناتھ شیلائی دہ میں پیدا ہوئے۔ ان کے والد دوارکاناتھ ٹیگور ایک صنعت کار تھے۔ دیویندر ناتھ انتہائی مذہبی شخص تھے۔ راجا رام موہن رائے کی وفات کے دس برس بعد سنہ 1843ء میں تتو بودھنی سبھا اور برہمو سبھا کے انضمام سے ان کی تحریک برہمو سماج وجود میں آئی۔ ان کے دور میں برہمو سماج اپنے اصلی مقاصد سے جو برہمو سبھا کے ٹرسٹ ڈیڈ میں درج تھے دور ہو گیا تھا تاہم دیویندر ناتھ کی کوشش تھی کہ وہ اس ٹرسٹ ڈیڈ کی اہمیت دوبارہ پیدا کریں۔

گرچہ دیویندر ناتھ روحانیت پسند تھے لیکن اپنے دنیوی امور بھی بخوبی انجام دیتے۔ انہوں نے بنگال کے متعدد شہروں میں موجود اپنی وسیع و عریض جائدادوں کو ترک نہیں کیا بلکہ ان سے یک گونہ علاحدہ رہ کر فائدہ اٹھاتے رہے۔ دیویندر ناتھ اپنشدوں کے عالم تھے۔ انہوں نے اپنی اولاد کی تعلیم و تربیت میں کوئی کسر نہیں چھوڑی اور سب کو اعلی تعلیم سے آراستہ کیا۔

سنہ 1843ء میں دیویندر ناتھ برہمو سبھا کے سیاہ و سفید کے مالک بن گئے اور انہوں نے اس کا نام بدل کر برہمو سماج کر دیا۔ وہ برہمویت کا مقصد تبدیل کرکے اسے الہیاتی اور سماجی تجدید کے لیے بطور آلہ استعمال کرنا چاہتے تھے۔ برہمو تحریک کے اصل بانی راجا رام موہن رائے اتحادیت اور عالمیت کے داعی تھے، اس کے برعکس دیویندر ناتھ ویدانتی ہندو مت کی الہیاتی و ثقافتی برتری کے حامی تھے۔ اس تبدیلی کی وجہ مسیحی تبلیغ بھی تھی جو اس دور میں زور و شور سے جاری تھی۔

حوالہ جات 

1817ء کی پیدائشیں
1905ء کی وفیات
احیائے مذہب کی حامی ہندو شخصیات
انیسوی صدی کے الٰہیات دان
انیسویں صدی کے ہندو مذہبی رہنما
برہمو شخصیات
بنگالی زمیندار
بنگالی شخصیات
بنگالی نشاۃ ثانیہ سے منسلک شخصیات
بنگالی ہندو
بھارتی آپ بیتی نگار
بھارتی الٰہیات دان
بھارتی مصلحین
نئی مذہبی تحریکوں کے بانی
ٹیگور خاندان
ہندو فلاسفہ
انیسویں صدی کی بنگالی شخصیات
انیسویں صدی کے ہندوستانی اسکالر
انیسویں صدی کے ہندوستانی مصنفین
بیسویں صدی کی بنگالی شخصیات
بنگالی مصنفین
بھارتی مرد مصنفین
بھارت کے غیر افسانوی مصنفین
بھارتی مذہبی مصنفین
بھارتی محققین
بھارتی سماجی کارکن
بھارتی روحانی مصنفین
بھارتی مصنفین
بھارتی فلسفی
انیسویں صدی کے ہندوستانی فلسفی
مغربی بنگال کے سماجی کارکن